stanford-oval/wikipedia huggingface dataset:
Aleksandr Hotovitski

Aleksandr Hotovitski
Aleksandr Aleksandrovitš Hotovitski (ven. Александр Александрович Хотовицкий, myös Aleksander Helsinkiläinen, 11. helmikuuta 1872 Kremenets, nyk. Ukraina – noin 16. kesäkuuta 1937) oli ortodoksinen pappi, lähetystyöntekijä ja Helsingin ortodoksisen seurakunnan kirkkoherra vuosina 1914–1917.
Hotovitski opiskeli Volynian hengellisessä seminaarissa ja Pietarin hengellisessä akatemiassa. Päätettyään opiskelunsa hänet lähetettiin lähetystyöntekijäksi New Yorkiin pyhän Nikolaoksen seurakuntaan. Hänet vihittiin avioliittoon ja pappeuteen vuonna 1896 San Franciscossa ja toimi tämän jälkeen pyhän Nikolaoksen seurakunnan kirkkoherrana. Hotovitski pyrki aktiivisesti kehittämään ortodoksisuutta Pohjois-Amerikassa ja perusti useita uusia seurakuntia. Hän myös toimitti perustamaansa The American Orthodox Messenger -lehteä.
Vuonna 1914 Hotovitski nimitettiin Venäjän Berliinin suurlähetystön kirkon kirkkoherraksi, mutta ensimmäinen maailmansota muutti suunnitelmia ja Hotovitski saapui Helsinkiin kaupungin seurakunnan kirkkoherraksi ja ortodoksisten kirkkojen piirinvalvojaksi. Helsingissä hän toimitti Gelsingforskij Prihodskij Listok -lehteä.
Näkyväksi muistomerkiksi jäi Uspenskin katedraalin Golgata-risti, jonka hän hankki vuonna 1916 yksityisin lahjoituksin; tosin ikonikokonaisuuteen alun perin tarkoitettu taustakuva, jossa olisi ollut kevyesti hahmotettu Jerusalemin kaupunki yllään puolipilvinen yötaivas, jäi toteuttamatta sopivan taiteilijan puutteessa.
Vuonna 1917 hän siirtyi Moskovaan Kristus Vapahtajan kirkon kalustonhoitajaksi. Lokakuun vallankumouksen jälkeen kirkon tilanne vaikeutui. Hotovitski vangittiin 1920-luvulla useita kertoja ja tuomittiin vallankumoustribunaalissa 13. joulukuuta 1922 kymmeneksi vuodeksi pakkotyöhön. Hänet kuitenkin armahdettiin viiden vankilavuoden jälkeen. Viimeisen kerran Hotovitski vangittiin 16. kesäkuuta 1937 ja ilmeisesti tuomittiin teloitettavaksi jo samana päivänä. Tuomion syynä oli "osallistuminen kirkollisten terroristien organisaation neuvostovastaiseen toimintaan ja kiihotukseen".
Venäjän ortodoksinen kirkko kanonisoi Hotovitskin vuonna 1994 ja vuoteen 2012 saakka hänen muistopäiväänsä vietettiin Suomessa ja Pohjois-Amerikassa 4. joulukuuta, hänen kanonisointipäivänänään.   Vuodesta 2012 lähtien pappismarttyyri Aleksanderin muistopäivä on hänen kuolinpäivänään 19. elokuuta.
Uspenskin katedraalin krypta on pyhitetty pappismarttyyri Aleksander Hotovitskin muistolle. Kryptan temppelijuhlaa vietetään hänen muistopäivänään 19.8.
Aiheesta muualla

Aleksanteri Hotovitskin kappeli (Arkistoitu – Internet Archive) Helsingin ortodoksinen seurakunta
Al-Rayyan SC

Al-Rayyan Sports Club (arab. نادي الريان الرياضي‎‎) on qatarilainen jalkapalloseura, joka perustettiin vuonna 1967. Se on voittanut yhteensä seitsemän Qatarin mestaruutta ja on saavutuksellaan kolmanneksi menestynein seura Qatarin pääsarjassa.
Joukkueen kotistadion on Al-Rayyanin stadion, joka sijaitsee Al-Rayyanissa.
Saavutukset

Qatarin mestaruus (8): 1976, 1978, 1982, 1984, 1986, 1990, 1995, 2016
Šeikki Jassem Cup (4): 1992, 2000, 2012, 2013
Qatarin kruununprinssi cup (4): 1995, 1996, 2001, 2012
Emir of Qatar cup (6): 1999, 2004, 2006, 2010, 2011, 2013
Qatargas League (2): 1989, 2015
Entisiä pelaajia

Sami Trabelsi (2000–2001)
Abdelhafid Tasfaout (2002–2003)
Mario Basler (2003–2004)
Fernando Hierro (2003–2004)
Frank de Boer (2004–2005)
Ronald de Boer (2004–2005)
Salomon Olembé (2005–2006)
Sabri Lamouchi (2006–2007)
Émile Mpenza (2006–2007)
Youssef el-Mokhtari (2007–2008)
Roque Júnior (2008–2009)
Pascal Feindouno (2009–2010)
Valmentajia

Alan Dicks (1989–1990)
Antoni Piechniczek (1997)
Luis Fernández (2005)
Rabah Madjer (2005–2006)
Pierre Lechantre (2006–2007)
Paulo Autuori (2007–2009)
Marcos Paquetá (2009)
Paulo Autuori (2009–2011)
Diego Aguirre (2011–2013, 2019–2020)
Manolo Jiménez (2013–2015)
Jorge Fossati (2015–2016)
Michael Laudrup (2016–2018)
Rodolfo Arruabarrena (2018)
Bülent Uygyn (2018–2019)
Laurent Blanc(2020–2022)
Aiheesta muualla

Virallinen kotisivu (Arkistoitu – Internet Archive) (arabiaksi)
Agni-V

Agni V on Intian kehittämä ohjus, joka kantaa 5000-8000 km.
Agni-sarjan ohjusten kantomatka
Agni-V on Intian kehittämä strateginen ohjus, jonka kantomatka on yli 5 000, jopa 8000 kilometriä.
Niinpä ohjus kantaa Intiasta syvälle Kiinaan. Tämä kiinteäpolttoaineinen ohjus voi kuljettaa noin 1 000 kilon ydinkärjen.  Ohjus voi kuljettaa monta taistelukärkeä. Ohjuksen tarkkuus pääteohjauksella on 10-80 m CEP. Ohjus laukaistaan kuorma-auton lavetilla olevasta kanisterista.  Kanisteri säilyttää ohjusta vuosia käyttökunnossa.
Ohjus on kehitetty edelleen aiemmasta Agni-III:sta lisäämällä siihen yksi rakettivaihe. Vaikka ohjusta sanotaan monesti mannertenväliseksi, se on todellisuudessa LRICBM jollaiset kantavat vain maanosan alueelle.  Ohjuksen laukaisutestit tehtiin 2012-2018.
Koelaukaisu

Agni-V-ohjuksen on kehittänyt Intian puolustusministeriön alaisen tutkimusorganisaation Anusandhān evaṃ Vikās Sangaṭhanin (engl. Defence Research and Development Organisation eli DRDO). Intia kertoi huhtikuussa 2012 tehneensä onnistuneen pitkänmatkan ohjuskokeen. Agni-V laukaistiin 19. huhtikuuta 2012 kello 08:05 paikallista aikaa (02:35 GMT) Orissan osavaltion edustalla Wheelerin saaren harjoitualueelta Bengalinlahdelta.
Aleksandr Krušelnitski

Aleksandr Aleksandrovitš Krušelnitski (ven. Александр Александрович Крушельницкий; s. 20. toukokuuta 1992 Pietari, Venäjä) on venäläinen curlingpelaaja. Hän osallistui Pyeongchangin olympialaisiin 2018 vaimonsa Anastasia Brizgalovan kanssa curlingin sekaparikilpailuun.
Krušelnitskia epäillään vuonna 2016 urheilussa kielletyn meldoniumin käytöstä. Sen lääkätetieteellinen käyttö on sydänlääke. Urheilun kansainvälinen vetoomustuomioistuin CAS asetti hänet neljän vuoden kilpailukieltoon 4. joulukuuta 2018.
007 Spectre

| 007 Spectre> Spectre |
| --- | --- |
 Virallinen elokuvajuliste
Ohjaaja:  Sam Mendes
Käsikirjoittaja:   John Logan  Neal Purvis  Robert Wade  Jez Butterworth 
Tarina:   John Logan  Neal Purvis  Robert Wade 
Perustuu:  Ian Flemingin hahmoon James Bond
Tuottaja:   Michael G. Wilson  Barbara Broccoli 
Säveltäjä:  Thomas Newman
Kuvaaja:  Hoyte van Hoytema
Leikkaaja:  Lee Smith
Tuotantosuunnittelija:  Dennis Gassner
Pukusuunnittelija:  Jany Temime
Erikoistehosteet:   Steven Begg  Chris Corbould 
Pääosat:   Daniel Craig  Christoph Waltz  Léa Seydoux  Ben Whishaw  Naomie Harris  Dave Bautista  Andrew Scott  Monica Bellucci  Ralph Fiennes 
Valmistustiedot
Valmistusmaa:   Britannia  Yhdysvallat 
Tuotantoyhtiö:   EON Productions  Metro-Goldwyn-Mayer  Columbia Pictures 
Levittäjä:  Fórum Hungary Sony Pictures Releasing
Ensi-ilta:   2015-10-2626. lokakuuta 2015 (Britannia)  2015-10-3030. lokakuuta 2015 (Suomi)  2015-11-066. marraskuuta 2015 (Yhdysvallat)  
Kesto:  148 minuuttia
Alkuperäiskieli:  englanti, italia, espanja
Budjetti:  250–300 miljoonaa dollaria
Tuotto:  792,1 miljoonaa dollaria
Katsojat:  696 682 (Suomessa)
Edeltäjä:  007 Skyfall
Seuraaja:  007 No Time to Die
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
007 Spectre (engl. Spectre) on vuonna 2015 ensi-iltansa saanut toimintaelokuva, jonka on ohjannut Sam Mendes. Se on 24. EON Productionsin tuottaman James Bond -elokuva.
Daniel Craig esiintyy Bondin roolissa neljättä kertaa. Christoph Waltz näyttelee elokuvan antagonistia. 007 Spectre on Mendesin toinen James Bond -elokuva 007 Skyfallin (2012) jälkeen. Elokuvan ovat käsikirjoittaneet John Logan, Neal Purvis, Robert Wade ja Jez Butterworth. Elokuvan tunnussävelmän ”Writing’s on the Wall” esittää brittiläinen laulaja-lauluntekijä Sam Smith.
Tarina keskittyy James Bondin ensikohtaamiseen rikollisjärjestö Spectren kanssa. Spectre esiintyi edellisen kerran elokuvassa Timantit ovat ikuisia (1971).
Näyttelijät

| 0 | 1 | 2 |
| --- | --- | --- |
|  Daniel Craig  | … |  James Bond   |
|  Christoph Waltz  | … |  Ernst Stavro Blofeld / Franz Oberhauser   |
|  Léa Seydoux  | … |  tri Madeleine Swann   |
|  Ralph Fiennes  | … |  Gareth Mallory, M   |
|  Ben Whishaw  | … |  Q   |
|  Naomie Harris  | … |  Eve Moneypenny   |
|  Dave Bautista  | … |  herra Hinx   |
|  Monica Bellucci  | … |  Lucia Sciarra   |
|  Andrew Scott  | … |  Max Denbigh, C   |
|  Rory Kinnear  | … |  Bill Tanner   |
|  Jesper Christensen  | … |  herra White   |
|  Stephanie Sigman  | … |  Estrella   |
|  Alessandro Cremona  | … |  Marco Sciarra   |
|  Judi Dench  | … |  Vanha M   |
Tuotanto

Ensimmäinen virallinen tiedote elokuvasta julkaistiin 11. heinäkuuta 2013.
Elokuvan käsikirjoitti ensin John Logan, mutta kesäkuussa 2014 Neal Purvis ja Robert Wade pestattiin muotoilemaan tämän käsikirjoitusta. Purvis ja Wade ovat käsikirjoittaneet useita aiempia Bond-elokuvia – 007 Skyfalliin  he laativat käsikirjoituksen ensimmäisen version, jota viilaamaan Logan puolestaan pestattiin. Käsikirjoituksen viivästymisen vuoksi elokuvan kuvaukset päästiin aloittamaan vasta joulukuussa, hiukan aiottua myöhemmin.
Elokuvaa kuvattiin Lontoossa, Méxicossa, Marokossa, Roomassa ja Itävallassa. Bond ajaa elokuvassa Aston Martin DB10:lla.
Ernst Stavro Blofeldin ja Spectre-järjestön käyttö Bond-elokuvissa on ollut kiistanalainen asia vuodesta 1959 lähtien, jolloin Ian Fleming ja Kevin McClory joutuivat kiistaan Pallosalama-romaanin käyttöoikeuksista. Oikeus katsoi tuolloin, että Kevin McClory omisti suuremman osan romaanin oikeuksista, mikä antoi hänelle oikeudet Blofeldin hahmoon ja Spectre-nimeen. Tämän perusteella hän pystyi tuottamaan epävirallisen Bond-elokuvan Älä kieltäydy kahdesti vuonna 1983.
Kiista ratkaistiin lopulta vuonna 2013, jolloin McCloryn perhe myi loput oikeuksistaan 007-tavaramerkkiin EON Productionsille ja MGM:lle. Tämä mahdollisti myös Blofeldin ja Spectren palauttamisen 007-saagaan.
Vastaanotto > Tuotto

007 Spectre on tuottanut maailmanlaajuisesti yhteensä 792,1 miljoonaa dollaria 8. joulukuuta 2015 mennessä.
Britanniassa elokuva tuotti 4,1 miljoonaa puntaa ensimmäisen päivän (maanantai) ennakkonäytöksissä. Avauspäivänään tiistaina elokuva tuotti 6,3 miljoonaa puntaa, ja keskiviikkona 5,7 miljoonaa puntaa (8,8 miljoonaa dollaria) rikkoen Britannian molempien päivien ennätykset.
007 Spectre tuotti ensimmäisen seitsemän vuorokauden aikana yhteensä 41,7 miljoonaa puntaa rikkoen Britannian edellisen ennätyksen, jota piti hallussaan Harry Potter ja Azkabanin vanki (2004) 23,88 miljoonalla punnalla. Ensimmäisenä viikonloppuna elokuva tuotti 20,4 miljoonaa puntaa verrattuna 007 Skyfallin 20,1 miljoonaan puntaan.
Suomessa elokuvalla oli yhteensä 175 362 katsojaa avausviikon jälkeen, ja se tuotti 2,35 miljoonaa euroa. Toisena viikonloppuna se keräsi 106 653 katsojaa ja kolmantena 68 572 katsojaa tarkoittaen, että kolmannen viikonlopun jälkeen 007 Spectren oli nähnyt yhteensä 461 567 katsojaa. Elokuva on Suomessa kaikkien aikojen eniten elokuvateatteri lipputuloja kerännyt elokuva. Helmikuuhun 2016 mennessä elokuvan oli nähnyt Suomen valkokankailla lähes 700 000 katsojaa, ja se oli kerännyt yli 8,2 miljoonaa euroa lipputuloja.
Huomioita

↑  Spectren virallinen tuotantobudjetti on epäselvä. Sen on arvioitu olevan yli 250 miljoonaa ja jopa 300–350 miljoonaa dollaria.
↑  Monica Belluccista tuli elokuvan myötä vanhin Bond-tyttö (50 vuotta), kun hän rikkoi Honor Blackmanin edellisen ennätyksen (39 vuotta).
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
007 Spectre Internet Movie Databasessa (englanniksi)
007 Spectre Elonet.
007 Spectre Box Office Mojossa. (englanniksi)
007 Spectre Rotten Tomatoesissa. (englanniksi)
007 Spectre Metacriticissä. (englanniksi)
| 0 | 1 | 2 |
| --- | --- | --- |
| Edeltäjä: 2014: Mielensäpahoittaja | Suomen lippukassan ykkönen 2015 | Seuraaja: 2016: Rogue One |
Sam Mendesin ohjaamat elokuvat
Almoreksantti

| --- | --- |

Almoreksantti
Systemaattinen (IUPAC) nimi
(2R)-2-[(1S)-6,7-dimetoksi-1-[2-[4-(trifluorimetyyli)fenyyli]etyyli]-3,4-dihydro-1H-isokinolin-2-yyli]-N-metyyli-2-fenyyliasetamidi
Tunnisteet
CAS-numero: 871224-64-5
ATC-koodi:  ?
PubChem CID: 23727689
Kemialliset tiedot
Kaava: C29H31N2F3O3 
Moolimassa: 512,56 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Almoreksantti on oreksiini-reseptorin antagonisti, joka on kehitteillä ollut lääke unettomuuteen. Lääkettä kehitti lääkeyhtiö Actelion melko pitkälle. Lääkkeen kehitystyö alkoi 2007. Tammikuussa 2011 lääkeaineen kehittely kuitenkin katkaistiin FDA:n määräyksestä, sillä almoreksantin vaikutusprofiilissa oli ilmennyt haittavaikutuksia. Oreksiini on hypotalamuksessa kylläisyyteen ja pirteyteen (uneliaisuuteen) vaikuttava välittäjäaine.
Aiheesta muualla

ChemBlink: Almorexant (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Almorexant
Käännös suomeksi
Afarak Group

| Afarak Group SE |
| --- | --- |

Yritysmuoto:  eurooppayhtiö
Osake:  OMXH: AFAGR LSE: AFRK
ISIN:  FI0009800098
Perustettu:  1985
Toimitusjohtaja:  Guy Konsbruck
Kotipaikka:  Helsinki, Suomi
Toimiala:  kaivos- ja mineraaliliiketoiminta
Liikevaihto:  80,3 milj. € (2021)
Omistaja:  Kermas Limited 27,3 %, Atkey Limited 19,8 %, Hino Resources Co. Ltd 19,3 % ja pienempiä osakkeenomistajia (2014)
Kotisivu:  www.afarak.com/fi/
Infobox OKVirheellinen NIMI-arvo: 
Afarak Group SE (vuoteen 2013 Ruukki Group Oyj ) on suomalainen yritys, joka on erikoistunut kaivos- ja mineraalien jalostamiseen. Mineraaliliiketoiminnot sijaitsevat Maltalla, Turkissa, Etelä-Afrikassa ja Saksassa. Afarak Group on noteerattu Nasdaq OMX Helsingissä (AFAGR) ja Lontoon pörssissä (AFRK) vuodesta 2010 alkaen. Yhtiön GICS -toimialaluokitus on Muu metalliteollisuus ja kaivostoiminta. Yhtiö on aikaisemmin tunnettu nimillä Ruukki Group, A Company Finland ja Balansor.
Afarakin pääomistaja on kroatialainen sijoittaja Danko Končar eräiden yhtiöiden kautta. Končarin vaimon Jelena Manojlovic on Afarakin hallituksen puheenjohtaja.
Yhtiön toimitusjohtajana on toiminut joulukuusta 2016 lähtien Guy Konsbruck. Häntä edelsivät Alistair Ruiters, Danko Končar, Thomas Hoyer  vuosina 2011-2012 ja vuosina 2008-2010 Alwyn Smith, joka siirtyi johtajaksi Kermas Limitediin.
Liiketoiminnot

Afarak Groupin mineraaliliiketoimintaan kuuluu kaivos-, rikastus- ja sulattotoimintaa Etelä-Afrikassa, Maltalla, Saksassa ja Turkissa. Konserni valmistaa monipuolisia terästeollisuuden raaka-aineina käytettäviä metalliseoksia, kuten matalan hiilipitoisuuden erikoisferrokromituotteita, ferrokromia (FeCr), piimangaania (SiMn) sekä ruostumattoman teräksen valmistuksessa käytettävää kromi-nikkelirautametalliseosta. Tuotteita ostavat mm. ilmailu- ja autoteollisuus.
Liiketoiminnan tuotemarkkinat

Afarak Group toimii seuraavilla kansainvälisillä tuotemarkkinoilla aktiivisesti:
Kromimalmi ja -rikaste: Siitä voidaan erottaa kolmea tyyppiä, riippuen aineellisista ominaisuuksista, jotka vaikuttavat sulaton tuottavuuteen: hienojakoinen malmi, karkeajakoinen malmi ja kromiittirikaste.
Ferrokromi: luokitellaan hiilipitoisuuden mukaan, mikä määrittelee parhaiten soveltuvan loppukäytön.
Piimangaani: rautametalliseos, jossa on korkea mangaani- ja piipitoisuus
Kromi-nikkeli-rautametalliseos: käytetään teräksen ja ruostumattoman teräksen valmistuksessa
Yritysjärjestelyt ja historia

Sahaliiketoiminnan myynnin jälkeen yhtiö keskittyy puunjalostusliiketoimintojen divestointien jälkeen kaivos- ja mineraaliliiketoimintaan; rautametalleihin eteläisessä Afrikassa ja erikoismetalleihin Euroopassa.
Kesäkuussa 2011 Ruukki Group sahaliiketoiminnan myynti toteutui. Yhtiö myi 51 prosentin osuutensa Junnikkala Oy:n vähemmistöosakkaille. Kauppahinta oli 6 miljoonaa euroa.
Tammikuussa 2011 Ruukki Group myi Capmanille puunjalostusliiketoimintaan kuuluvan Oulussa toimivan Pohjolan Design-Talo Oy:n koko osakekannan yli 40 miljoonan myyntivoitolla.
Yritys on tehnyt marraskuussa 2010 Chromex Mining PLC:stä ostotarjouksen.
Afarak Group on tehnyt useita kymmeniä yritysjärjestelyitä vaihtaessaan liiketoimintasuunnitelmaansa tasaisin väliajoin. Vuonna 2003 yritys toimi ICT-toimialalla, jonka jälkeen siirtyi monitoimialan yritykseksi vuoteen 2006 asti. Vuonna 2007 Ruukki Group keskittyi puunjalostukseen ja edelleen 2008 mineraaleihin ja puunjalostukseen.
Yritysjärjestelyt ja historia > Kemijärven tehtaan ostoyritys

Ruukki Group tarjoutui ostamaan Stora Enson Kemijärven tehtaan 20.12.2007 sellun ja bioenergian tuotantoon. Yhtiö suunnitteli samanaikaisesti vuonna 2007 tehdasta Venäjälle Kostromaan. Stora Enso hylkäsi Ruukin tarjouksen 21.12.2007. Toimitusjohtaja Jouko Karvinen arvosteli ostotarjouksen julkaisua.
Vastuullisuus

Yritys harjoittaa luonnonvarojen teollista tuotantoa ja jalostamista ottamalla huomioon vastuullisuuden ja eettisyyden periaatteet toiminnassaan. Mineraaliliiketoiminnassaan yritys on keskittynyt sivukivivarantojen kierrättämiseen, jotka ovat syntyneet aiempien vuosien kaivostoiminnasta. Hyödyntämällä näitä kiviainesvarantoja, voidaan maanalaista kaivostoimintaa hyvin pitkälti välttää ja näin tuotanto perustuu uusioraaka-aineisiin.[lähde? ]
Ruukin nimikiista Rautaruukin kanssa

Ruukki Group nosti kanteen Rautaruukkia vastaan 2010 liittyen Ruukki-markkinointinimen käyttöönottoon. Ruukki Groupin toiminta alkoi Ruukin kunnassa, jonka alue on nykyään osa Siikajokea. Ruukki-tunnus otettiin ensimmäisen kerran käyttöön 1933, kun Ruukin Eristeteollisuus, myöhempi Ruukki Group aloitti toimintansa. Rautaruukki ilmoitti käyttäneensä Ruukki-nimeä 1970-luvulta lähtien useissa erikoistuotteissaan. Pitkien oikeustoimien jälkeen Ruukki Group ja Rautaruukki sopivat nimikiistansa huhtikuussa 2013 ja Ruukki Group vaihtoi nimensä kuuden kuukauden sisällä.
Aiheesta muualla

Afarak Group (Arkistoitu – Internet Archive)
Kuva Ferrokromista
Kuvia Ferrokromista.
Kuva piimangaanista.
Aleksandr Krasnoštšokov

Aleksandr Krasnoštšokov
Aleksandr Mihailovitš Krasnoštšokov (ven. Алекса́ндр Миха́йлович Краснощёков, oikealta nimeltään Abram Moisejevitš Krasnoštšok, Абра́м Моисе́евич Краснощёк; 10. lokakuuta 1880 Tšernobyl – 26. marraskuuta 1937 Moskova) oli juutalaissyntyinen venäläinen bolševikkipoliitikko.
Aleksandr Krasnoštšokov syntyi kauppa-apulaisen perheeseen. Vuodesta 1896 lähtien hän osallistui Venäjän sosiaalidemokraattien toimintaan. Vuonna 1902 Krasnoštšokov muutti Yhdysvaltoihin, missä hän suoritti korkeakoulututkinnon ja liittyi Amerikan sosialistipuolueeseen.
Kesällä 1917 Krasnoštšokov palasi Venäjälle ja liittyi bolševikkipuolueeseen. Vuonna 1918 hän työskenteli Kaukoidän kansankomissaarien neuvoston puheenjohtajana ja Kaukoidän armeijan esikuntapäällikkönä. Vuosina 1920–1921 Krasnoštšokov toimi VKP(b):n Kaukoidän byroon jäsenenä, Kaukoidän tasavallan hallituksen puheenjohtajana ja ulkoministerinä. Vuosina 1921–1922 hän oli Venäjän SFNT:n raha-asiain apulaiskansankomissaari ja vuodesta 1922 teollisuuspankin (Prombank) hallituksen puheenjohtaja sekä kansantalousneuvoston puhemiehistön jäsen.
Syyskuussa 1923 Krasnoštšokov pidätettiin niin sanotun Prombankin jutun yhteydessä ja tuomittiin kuudeksi vuodeksi vankeuteen. Hänet vapautettiin marraskuussa 1924. Vuodesta 1926 lähtien hän työskenteli Neuvostoliiton maatalouden kansankomissariaatissa. Vuonna 1930 Krasnotštšokov hyväksyttiin uudestaan VKP(b):n jäseneksi. Hänet pidätettiin heinäkuussa 1937 ja tuomittiin kuolemaan syytettynä vakoilusta ja vastavallankumouksellisen järjestön jäsenyydestä. Krasnotštšokov ammuttiin ja haudattiin Donskoin luostarin hautausmaalle. Hänet todettiin syyttömäksi vuonna 1956.
Aleksandr Kudrjavtsev

| Aleksandr Ivanovitš Kudrjavtsev> Viron kommunistinen puolue (EKP), toinen sihteeri |
| --- | --- |
 1982–1985  
Edeltäjä:  Konstantin Lebedev
Seuraaja:  Georgi Aljošin
Henkilötiedot
Syntynyt: 19. elokuuta 1928 Vologdan alue, Neuvostoliitto
Kansalaisuus:  venäläinen
Tiedot
Puolue:  Viron kommunistinen puolue (EKP)
Muut puolueet:  Neuvostoliiton kommunistinen puolue (NKP)
Aleksandr Ivanovitš Kudrjavtsev (ven. Алексáндр Ивáнович Кудря́вцев, (s. 19. elokuuta 1928 Vologdan alue, Neuvostoliitto) oli Viron kommunistisen puolueen toinen sihteeri vuosina 1982–1985. Kansallisuudeltaan hän on venäläinen.
Kudrjavtsev opiskeli vuosina 1945–1951 koneinsinööriksi. Sen jälkeen hän työskenteli Uljanovskissa tehtaan työnjohtajana. Vuonna 1954 hänestä tuli Neuvostoliiton kommunistisen puolueen (NKP) jäsen. Hän jatkoi työtään Uljanovskissa vuoteen 1960. Sen jälkeen hän siirtyi puolueen työntekijäksi Uljanovskissa. Vuodesta 1972 alkaen hän siirtyi Moskovaan NKP:n tehtäviin. Näin Kudrjavtsev oli puhdas Neuvostoliiton nomenklatuuran edustaja.
Vuonna 1982 NKP siirsi Kudrjavtsevin Neuvosto-Viroon paikallisen Viron kommunistisen puolueen toisen sihteerin eli paikallisen puolueen toiseksi vaikutusvaltaisimpaan virkaan. Ykköspaikalla eli ensimmäisen sihteerin virassa oli tiukan keskusvallan ja venäläistämisen kannattaja Karl Vaino. Kudrjavtsev oli Vainon kanssa samalla keskusvaltaa tukevalla linjalla kuten edeltäjänsä puolueen toisena sihteerinä ollut Konstantin Lebedev.
Vuonna 1985 Aleksandr Kudrjavtsev palasi takaisin Moskovaan puoluetehtäviin osastopäälliköksi.
Alucard

Alucard voi tarkoittaa seuraavia:
Alucard, hahmo vuoden 1943 elokuvassa Son of Dracula
Alucard, hahmo videopelisarjassa Castlevania
Alucard, hahmo mangasarjassa Hellsing
Alucard, Gentle Giant -yhtyeen kappale heidän debyyttialbumillaan Gentle Giant
Alucard Music, brittiläinen levy-yhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alucard”, voi hakea sivunnimihaulla, laajalla sivunnimihaulla tai tekstihaulla.
Aleh Javenka

| Aleh Javenka |
| --- | --- |

Henkilötiedot
Syntynyt: 21. tammikuuta 1991 (ikä 33) Minsk, Valko-Venäjän SNT, Neuvostoliitto
Kansalaisuus:   Valko-Venäjä
Jääkiekkoilija
Pelipaikka:  puolustaja
Maila:  vasen
Pituus:  201 cm
Paino:  105 kg
Seura
Seura:  HK Spartak Moskova
Sarja:  KHL
Pelaajaura
Pääsarjaura:  2018–
Aik. seurat:  Adirondack Flames (AHL) Cleveland Monsters (AHL) Stockton Heat (AHL) Dinamo Minsk (KHL) Traktor Tšeljabinsk (KHL)
KHL-varaus:  107. varaus, 2010 Barys Astana
Aleh Sjarhejevitš Javenka (valkoven. Алег Сяргеевіч Явенка; ven. Олег Сергеевич Евенко, Oleg Sergejevitš Jevenko; s. 21. tammikuuta 1991 Minsk, Valko-Venäjän SNT, Neuvostoliitto) on valkovenäläinen jääkiekkopuolustaja, joka pelaa KHL-joukkue HK Spartak Moskovassa. Isokokoinen Javenka on peräti 201 cm pitkä ja 105 kg painava.